sagorsarker/bangla-wikipedia huggingface dataset:
দিল্লি হোটেল অগ্নিকাণ্ড

২০১৪ সালের ১২ ফেব্রুয়ারি ভোর সাড়ে ৪ টার দিকে দিল্লী শহরের করোল বাগ এলাকায় অবস্থিত হোটেল অর্পিত প্যালেসে অগ্নিকাণ্ডের ঘটনা ঘটে এবং কমপক্ষে ১৭ জন নিহত হয়। হোটেলটির সমস্ত তলায় আগুন লেগেছিল; লোকেদের ভবন থেকে লাফিয়ে পড়তে দেখা যায়। 
আইনের দুর্বল প্রয়োগের কারণে ভারত জুড়ে প্রতি বছর আগুনে পুড়ে হাজার হাজার মানুষের মৃত্যু ঘটে। দিল্লি শহরে প্রায় ১,৭০০ দমকলকর্মী রয়েছে। তুলনা করার জন্য, নিউ ইয়র্ক সিটির দমকলকর্মীর চেয়ে আটগুণ বেশি, তবে দিল্লির জনসংখ্যার হিসেবে অর্ধেকেরও কম রয়েছে। হোটেল অরপিত প্যালেস ডিসেম্বর ২০১৭ সালে একটি অগ্নি নিরাপত্তা পরীক্ষায় পাস করে। 
দিল্লি অগ্নিনির্বাপণী সংস্থার চিফ ফায়ার অফিসার জানিয়েছিলেন যে ভোর তিনটা থেকে সাড়ে তিনটার মধ্যে আগুন লেগেছিল এবং অগ্নিনির্বাপণী সংস্থাকে তত্ক্ষণাত সতর্ক করা হয়নি। পুলিশ কন্ট্রোল রুমে প্রথম কলটি ভোর ৪ টা ৪৩ মিনিটে আসে। হোটেলটির দেয়াল এবং মেঝেতে থাকা কাঠের প্যানেলগুলির কারণে আগুন দ্রুত ছড়িয়ে পড়ে এবং হলওয়েগুলিতে প্রচণ্ড ধোঁয়ার সৃষ্টি করে। অনেক অতিথি তাদের ঘরে অবস্থান করে ধোঁয়া এড়াতে চেষ্টা করেছিলেন। জানালাগুলি একটি জটিল ল্যাচ সিস্টেমের সাথে লক করা থাকায় তারা কক্ষ থেকে পালাতে পারেনি।
হোটেলটির ৪৬ টি কক্ষের মধ্যে ৩৫ টিতে ৬০ জন অতিথি ছিলেন এবং হোটেলে অগ্নিকাণ্ডের রাতে প্রায় এক ডজন কর্মী ছিলেন। কমপক্ষে ৩০ জনকে দমকল বাহিনী উদ্ধার করেছিলেন, তবে ১৭ জন দগ্ধ অথবা শ্বাসরোধে প্রাণ হারায়। তিন জন; মিয়ানমারের এক মহিলা, একজন আইআরএস অফিসার এবং হোটেলের একজন বাবুর্চি লাফিয়ে পড়ে বাঁচতে চেয়েছিলো। কেবল মহিলাই বাঁচতে পেরেছিলেন। 
দিল্লি পুলিশ আগুনের সূত্রপাতের আগে হোটেলটির দৃশ্যটি পুনরায় তৈরি করতে ত্রিমাত্রিক লেজার প্রযুক্তি ব্যবহার করে যাতে হোটেল কর্মীদের লঙ্ঘন এবং কিসের কারণে লঙ্ঘন ঘটে তার সন্ধান করতে পারে। তারা হতাহতের সংখ্যা সীমাবদ্ধ করার প্রয়াসে ভারতের পর্যটন কেন্দ্রগুলির ১,৫০০টিরও বেশি হোটেলের প্রদত্ত সনদ পর্যালোচনা করে। 
প্রথম তথ্য প্রতিবেদনে (এফআইআর) হোটেলের অভ্যন্তরের ছয়টি ফাঁক তালিকাভুক্ত করা হয়েছিল এবং ব্যবসা এবং লাইসেন্সধারী এবং হোটেলটির ব্যবস্থাপনা তার অতিথিদের সুরক্ষা উপেক্ষা করে বলে উল্লেখ করে। উল্লিখিত ইস্যুগুলির মধ্যে ছিলো, হোটেলের কোনও তলায় বা রেস্তোঁরাগুলিতে কোনও আতঙ্ক সংকেত প্রদানের ব্যবস্থা ছিল না; কেবলমাত্র একটি জরুরী প্রস্থান যা তালাবদ্ধ ছিল এবং অতিথিদের জরুরি প্রস্থানটিতে দিকনির্দেশনা দেয়ার জন্য কোনও সঠিক চিহ্ন ছিলোনা। এটা আরও উল্লেখ করে যে দেয়াল এবং বিভাজকগুলোতে প্লাস্টিক এবং অন্যান্য জ্বলনযোগ্য পদার্থের ব্যাপক ব্যবহার এবং ছাদে একটি অস্থায়ী কাঠামো নির্মিত হয়েছিল যা সাহায্যে আগুন ও ধোঁয় দ্রুত ছড়িয়ে পড়ে।
সাধনা স্থাপক

সাধনা স্থাপক () একজন ভারতীয় রাজনীতিবিদ। তিনি গন্দরওয়ারা জেলার নরসিংহপুর, মধ্য প্রদেশ আসনের প্রাক্তন বিধায়ক। তিনি ১৯৯৮ থেকে ২০০৩ পর্যন্ত বিধায়ক ছিলেন। ২০০৩ সালের নির্বাচনে তিনি গোবিন্দ সিং প্যাটেলের কাছে পরাজিত হন। ২০০৮ সালের নির্বাচনে এবং ২০১৮ সালের মধ্যপ্রদেশ বিধানসভা নির্বাচনে নির্বাচিত হয়েছিলেন। তিনি ভারতীয় জাতীয় কংগ্রেসের অন্তর্ভুক্ত।
নির্মলা ভুরিয়া

নির্মলা ভুরিয়া ভারতের মধ্যপ্রদেশ সরকারের স্বাস্থ্য প্রতিমন্ত্রী। তিনি ২০০৮ সালে ঝাবুয়া জেলার পেটলাবাদ আসন থেকে ভারতীয় জনতা পার্টির প্রার্থী হিসাবে মধ্যপ্রদেশ বিধানসভায় নির্বাচিত হয়েছিলেন। 
নির্মলা প্রবীণ আদিবাসী নেতা দিলীপ সিংহ ভুরিয়ার মেয়ে।
প্রবাদ-প্রবচন

প্রবাদ প্রবচন প্রতিটি ভাষার অমূল্য সম্পদ। বাঙালীর হাজার বছরের সংস্কৃতি তথা সামগ্রিক জীবনাচরণে প্রবাদ প্রবচন সমৃদ্ধ একটি ধারা হিসেবে বিবেচিত। প্রবাদ প্রবচনের মাধ্যমে বাঙালির জীবন, ধর্ম, সংস্কৃতি, আচার, বিশ্বাস ও রসবোধের পরিচয় পাওয়া যায়।
প্রবাদ ও প্রবচন প্রায় একই অর্থে এবং পাশাপাশি ব্যবহৃত হলেও এর মধ্যে পার্থক্য বিদ্যমান।
মানবসমাজের দীর্ঘদিনের অভিজ্ঞতালব্ধ জীবনসত্যের স্মারক কোনো জনপ্রিয় বিদ্রুপাত্মক সংক্ষিপ্ত উক্তিকে প্রবাদ বলে।
প্রবচন হলো প্রজ্ঞাবান, মননশীল বা সৃজনশীল ব্যক্তির অভিজ্ঞতাপ্রসূত ব্যক্তিগত সৃষ্টি। এগুলো সাধারণত স্রষ্টার নামেই প্রচলিত হয় (যেমন: খনার বচন)। কবি, সাহিত্যিক বা প্রজ্ঞাবান ব্যক্তিবর্গ এর উদ্ভাবক বা রচয়িতা। যেমন:
প্রবাদ ও প্রবচনের সবচেয়ে সুনির্দিষ্ট পার্থক্য হলো প্রবাদ লোকসমাজ বা কালের সৃষ্টি। কিন্তু প্রবচন কবি, সাহিত্যিক বা প্রজ্ঞাবান ব্যক্তির সৃষ্টি। প্রবাদের কোনো লিখিত ভিত্তি নেই, কিন্তু প্রবচনের আছে। প্রবাদকে বলা যায়, লোকসমাজের অভিজ্ঞতার নির্যাস, একক কোনো ব্যক্তি এর রচয়িতা হিসেবে দাবি করতে পারে না। অন্যদিকে প্রবচন ব্যক্তিগত প্রতিভার দ্বারা সৃষ্ট বাক্য বা বাক্যাংশ। তবে, প্রবচন একসঙ্গে লোকসমাজের অধিকারে চলে আসে।
আবার, প্রবাদ ব্যঞ্জনার্থে ব্যবহৃত হয়। অন্যদিকে, প্রবচনের রূপক ধর্ম থাকে না, বাচ্যার্থ বা সরাসরি অর্থই প্রকাশ করে। সাধারণত প্রবাদের চেয়ে প্রবচন আকারে বড় হয়।
প্রবাদ-প্রবচনের সংক্ষিপ্ত বাক্যে একটি জাতির নানান বৈশিষ্ট্য লুকিয়ে থাকে। প্রবাদের বৈশিষ্ট্যগুলো নিম্নরূপ:
অর্থদ্যোতকতার দিক বিবেচনা করে প্রবাদকে কয়েকটি ভাগে ভাগ করা যায়। যেমন:
শিবনারায়ণ জাগিরদার

শিবনারায়ণ জাগিরদার একজন ভারতীয় রাজনীতিবিদ এবং ভারতীয় জনতা পার্টির সদস্য। জাগিদার উজ্জয়ন জেলার উজ্জয়ন দক্ষিণ আসন থেকে মধ্যপ্রদেশ বিধানসভার সদস্য।
স্নেহময় দত্ত

ড.স্নেহময় দত্ত (২০ অক্টোবর ১৮৯৪ ― ১৬ মে ১৯৫৫) ছিলেন খ্যাতনামা বাঙালি পদার্থবিদ। 
স্নেহময় দত্তের জন্ম ১৮৯৪ খ্রিস্টাব্দের ২০শে অক্টোবর অবিভক্ত বাংলার অধুনা বাংলাদেশের ঢাকার সাভারে। পিতা রাখালদাস দত্ত ছিলেন স্কুলশিক্ষক। মাতা ছিলেন ধর্মপ্রাণ ও দক্ষ গৃহিণী। কিন্তু তার বাল্যকালেই মাতা প্রয়াত হন। স্নেহময়ের স্কুলের পড়াশোনা ঢাকার কিশোরীলাল জুবিলি স্কুলে। এখানে তার সহপাঠী ছিলেন মেঘনাদ সাহা। ১৯০৭ খ্রিস্টাব্দে এন্ট্রান্স পাশের পর ভর্তি হন ঢাকা কলেজে। এখান থেকে আই.এসসি এবং পদার্থবিদ্যায় অনার্স নিয়ে বি.এসসি পাশ করে ভর্তি হন কলকাতার প্রেসিডেন্সি কলেজে। এখানে প্রখ্যাত বিজ্ঞানী সত্যেন্দ্রনাথ বসু মেঘনাদ সাহা নিখিলরঞ্জন সেন প্রমুখেরা তার সহপাঠী ছিলেন। ১৯১৫ খ্রিস্টাব্দে তিনি কলকাতা বিশ্ববিদ্যালয় থেকে প্রথম শ্রেণীতে দ্বিতীয় হয়ে এম.এসসি পাশ করেন।
স্নেহময় এম.এসসি পাশের পর ভাগলপুরের তেজনারায়ণ জুবিলি কলেজে দু-বৎসর এবং পাটনা কলেজে এক বছর অধ্যাপনা করেন। অতিরিক্ত সময়ের গবেষণা করে তিনি কলকাতা বিশ্ববিদ্যালয়ের স্যার টিএন পালিত রিসার্চ ফেলোশিপ অর্জন করে ১৯১৯ খ্রিস্টাব্দে উচ্চ গবেষণার্থে রয়েল কলেজ অফ সায়েন্সে যোগ দেন। ১৯২০ খ্রিস্টাব্দে লন্ডনের ইম্পিরিয়াল কলেজ অব সায়েন্সের ডিপ্লোমা লাভ করেন এবং ১৯২১ খ্রিস্টাব্দে কলকাতা বিশ্ববিদ্যালয় থেকে প্রেমচাঁদ-রায়চাঁদ বৃত্তি লাভ করেন। ১৯২২ খ্রিস্টাব্দে লন্ডন বিশ্ববিদ্যালয় থেকে ডি.এসসি ডিগ্রি লাভ করেন। দেশে ফিরে তিনি প্রেসিডেন্সি কলেজে যোগ দিয়ে ক্রমে কলেজের পদার্থবিদ বিভাগের প্রধান হন। ১৯৪০ খ্রিস্টাব্দে তিনি রাজশাহী কলেজের অধ্যক্ষ পদে নিযুক্ত হন। এখানে তিনি ইন্ডাস্ট্রিয়াল রিসার্চ প্রোগ্রামে কাজ করেছেন। তার রচিত 'ইনভেস্টিগেশন অন দি কম্পোজিশন অফ প্রিন্টিং-মেটাল অ্যালায়েস' নিবন্ধটি বিশেষ উল্লেখযোগ্য। ১৯৪৫ খ্রিস্টাব্দে তিনি রাজশাহী কলেজ থেকে কলকাতায় ফিরে আসেন। ১৯৪৭ খ্রিস্টাব্দের জানুয়ারি মাসে তিনি পাবলিক ইন্সট্রাকশনের ডিরেক্টরের পদ লাভ করেন। ১৯৪৯ খ্রিস্টাব্দে অবসরের পর তিনি কলকাতা বিশ্ববিদ্যালয়ের রেজিস্ট্রারের পদে যোগ দেন।
কর্মজীবনে স্নেহময় দত্ত বহু সম্মান লাভ করেন। তিনি বহু বছর ভারতীয় বিজ্ঞান কংগ্রেস সংস্থার বিভিন্ন পদে আসীন ছিলেন। তার উল্লেখযোগ্য সাম্মানিক পদসমূহ হল -
স্নেহময় দত্ত ১৯২৫ খ্রিস্টাব্দে পশ্চিমবঙ্গ সরকারের সাবেক মুখ্যমন্ত্রী জ্যোতি বসুর জ্যেষ্ঠা ভগিনী সুধা বসুকে বিবাহ করেন। তাদের তিন সন্তানের মধ্যে জ্যেষ্ঠ পুত্র অজিত দত্ত রসায়নবিদ, কনিষ্ঠ পুত্র অমল দত্ত অর্থনীতি নিয়ে পড়াশোনা করে পরে কলকাতা হাইকোর্টের ব্যারিস্টার হন।
কলকাতা বিশ্ববিদ্যালয়ের রেজিস্ট্রার হিসাবে কাজ করার সময়, দত্তের জিহ্বায় আলসার ধরা পড়ে। ডাক্তার এটিকে ম্যালিগন্যান্ট টিউমার হিসাবে নির্ণয় করেন। দত্ত কলকাতা এবং যুক্তরাজ্যে রেডিয়েশন থেরাপির চিকিৎসা গ্রহণ করেন কিন্তু কোনও লাভ হয়নি। ১৯৫৫ সালের ১৬ মে তিনি মৃত্যুবরণ করেন।
ইন্ডিয়ান ফিজিক্যাল সোসাইটি

ইন্ডিয়ান ফিজিক্যাল সোসাইটি হল ভারতের পদার্থবিদদের এক পেশাগত সংগঠন। এটি ১৯৩৪ খ্রিস্টাব্দে ভারতীয় পদার্থবিজ্ঞানী মেঘনাদ সাহা কর্তৃক আনুষ্ঠানিকভাবে কলকাতায় প্রতিষ্ঠিত হয়েছিল । সংগঠনটির উদ্দেশ্য হল - বিজ্ঞানের অগ্রগতি প্রচার করা বিশেষ করে ভারতে পদার্থবিজ্ঞানের  বিশুদ্ধ ও ফলিত উভয় শাখার প্রয়োজনীয় ও উপযোগী বিষয়বস্তু, গবেষণার বিষয়, বই, জার্নাল, কার্যধারাসহ পত্রাদি প্রকাশ করা, সেমিনার বা সম্মেলন করা, তরুণ বিজ্ঞানীদের উৎসাহিত করা, সরকারী সংস্থাগুলিকে পরামর্শ প্রদান এবং বৈজ্ঞানিক গবেষণার উন্নতির জন্য তহবিল, অনুদান এবং এন্ডোয়মেন্টগুলি সুরক্ষিত রাখা  এবং সুষ্ট পরিচালনা করা।
সংগঠনটির সদর দপ্তর কলকাতার যাদবপুরের ইন্ডিয়ান অ্যাসোসিয়েশন ফর দ্য কালটিভেশন অব সায়েন্সে অবস্থিত।
ইলীশাবেৎ

ইলীশাবেৎ ( বা , "ʾĔlîšāḇaʿ"; ; ) ছিলেন সাধু লূক লিখিত সুসমাচার অনুসারে বাপ্তিস্মদাতা যোহনের মা এবং সখরিয়ের স্ত্রী। যখন তিনি যোহনকে জন্ম দেন তখন স্বাভাবিক সন্তান জন্মদানের বছর পেরিয়ে গিয়েছিলেন।
ম্যাথিউ হেনরির মন্তব্য করেন, "মরিয়ম জানতেন যে ইলীশাবেৎ গর্ভবতী ছিলেন৷"
কুমেরু অঞ্চল

কুমেরু অঞ্চল (, বা, , যুক্তরাষ্ট্রীয় ইংরেজিতে: , বা, ; সাধারণভাবে : ) হলো পৃথিবীর একটি মেরু অঞ্চল, যা দক্ষিণ মেরুর আশেপাশের এলাকা নিয়ে গঠিত এবং উত্তর মেরুর চারপাশের এলাকা নিয়ে গঠিত সুমেরু অঞ্চলের ঠিক বিপরীতে যার অবস্থান। কুমেরু অঞ্চলটি অ্যান্টার্কটিক পাতে অবস্থিত অ্যান্টার্কটিকা মহাদেশ, কেরোগলেন মালভূমি এবং অন্যান্য দ্বীপ অঞ্চলগুলি নিয়ে, বা, কুমেরু বৃত্তের দক্ষিণের অংশ নিয়ে গঠিত।
কমপক্ষে বছরের কিছু সময় ধরে অ্যান্টার্কটিকায় বিভিন্ন ধরনের প্রাণী বাস করে, যার মধ্যে রয়েছে:
হাবিবুর রহমান আকন

হাবিবুর রহমান আকন (জন্ম: ১ আগস্ট ১৯৪৬) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের হিসাববিজ্ঞান বিভাগের অবসরপ্রাপ্ত অধ্যাপক এবং চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশ এর সাবেক উপাচার্য।
তিনি ১৯৪৬ সালের ১ আগস্ট পিরোজপুরের সদর উপজেলায় জন্মগ্রহণ করেন।
হাবিবুর রহমান আকন খুলনার আযম খান কমার্স কলেজ থেকে বি.কম (সম্মান) এবং রাজশাহী বিশ্ববিদ্যালয়ের হিসাববিজ্ঞান বিভাগ থেকে এম.কম ডিগ্রি অর্জন করেন। তিনি আমেরিকার জর্জ ওয়াশিংটন বিশ্ববিদ্যালয় থেকে ‘রিসার্চ মেথডলজি এন্ড কম্পিউটার স্কিলস’ এর উপর অধিকতর প্রশিক্ষণ লাভ করেন।
হাবিবুর রহমান ১৯৭২ সালে রাজশাহী বিশ্ববিদ্যালয়ের হিসাববিজ্ঞান বিভাগে প্রভাষক হিসেবে যোগ দেন এবং একই বিভাগ থেকে ২০১৩ সালে অধ্যাপক হিসেবে অবসর গ্রহণ করেন।
কর্মজীবনে অধ্যাপনার পাশাপাশি তিনি রাজশাহী বিশ্ববিদ্যালয়ের সিন্ডিকেট ও ফাইন্যান্স কমিটির সদস্য, ব্যবসায় শিক্ষা অনুষদের ডিন, শহীদ শামসুজ্জোহা হলের প্রাধ্যক্ষ, হিসাববিজ্ঞান বিভাগের সভাপতি এবং দুইটি হলের আবাসিক শিক্ষকসহ বিভিন্ন গুরুত্বপূর্ণ দায়িত্ব পালন করেন। এছাড়া তিনি ইসলামী বিশ্ববিদ্যালয়, বাংলাদেশ এর ফাইন্যান্স কমিটির সদস্য হিসেবেও দায়িত্ব পালন করেন।
হাবিবুর রহমান আকন চাঁপাইনবাবগঞ্জে অবস্থিত বাংলাদেশের প্রথম বেসরকারি কৃষি বিশ্ববিদ্যালয়, এক্সিম ব্যাংক কৃষি বিশ্ববিদ্যালয় বাংলাদেশ এর সাবেক উপাচার্য।
দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।
খুচরা ব্যাংকিং

খুচরা ব্যাংকিং () (ভোক্তা ব্যাংকিং বা ব্যক্তিগত ব্যাংকিং নামেও পরিচিত) বলতে কোন ব্যাংক কর্তৃক কোম্পানি, কর্পোরেশন বা অন্যান্য ব্যাংক ব্যতীত শুধুমাত্র সাধারণ জনগণকে প্রদত্ত ব্যাংকিং পরিষেবাসমুহকে বুঝায়। কোম্পানি, কর্পোরেশন ব্যাংক ও অন্যান্য প্রতিষ্ঠানকে প্রদত্ত ব্যাংকিং সেবাকে সচরাচর পাইকারি ব্যাংকিং হিসাবে বর্ণনা করা হয়। সঞ্চয়ী হিসাব এবং চলতি হিসাব, বন্ধকী ঋণ, ব্যক্তিগত ঋণ, ডেবিট কার্ড এবং ক্রেডিট কার্ড ইত্যাদি হচ্ছে খুচরা ব্যাংকিং-এর উদাহরণ। খুচরা ব্যাংকিং বিনিয়োগ ব্যাংকিং বা বাণিজ্যিক ব্যাংকিং থেকে আলাদা। খুচরা ব্যাংকিং একটি পৃথক ব্যাংক বা ব্যাংকের একটি আলাদা বিভাগকেও বুঝাতে পারে। অর্থাৎ, একটি বাণিজ্যিক বা বিনিয়োগ ব্যাংকের আলাদা একটি বিভাগ খুচরা ব্যাংকিং সেবা দিতে পারে।
মার্কিন যুক্তরাষ্ট্রে বাণিজ্যিক ব্যাংক শব্দটি একটি সাধারণ ব্যাংকের জন্য ব্যবহৃত হয় যাতে এটি একটি বিনিয়োগ ব্যাংক থেকে আলাদা হয়। মহামন্দার পরে গ্লাস-স্টিগল আইন সাধারণ ব্যাংকগুলিকে স্বাভাবিক ব্যাংকিং কার্যক্রম পরিচালনার জন্য সীমাবদ্ধ করে দেয় এবং বিনিয়োগ ব্যাংকগুলির কার্যক্রম শুধুমাত্র পুঁজিবাজারের মধ্যে সীমাবদ্ধ করে দেয়। পরবর্তীতে, ১৯৯০ সালে এই সীমাবদ্ধতা বাতিল করা হয়।
সাধারণত বিভিন্ন দেশের ব্যাংকসমূহ নিন্মক্ত খুচরা ব্যাংকিং পরিষেবাগুলি প্রদান করে:
মার্কিন যুক্তরাষ্ট্রসহ আরও কিছু দেশে খুচরা ব্যাংকিং পরিষেবার সাথে আরও বিশেষায়িত সুবিধা দিয়ে থাকে, যেমন:
সানজিদা প্রীতি

সানজিদা প্রীতি একজন বাংলাদেশী অভিনেত্রী, মডেল, নৃত্যশিল্পী, মেক-আপ শিল্পী এবং সেট ডিজাইনার। তিনি বাংলাদেশের ঢাকায় জন্মগ্রহণ করেন।
পাঁচ ভাইবোনের মধ্যে প্রীতি সবার ছোট। তিনি ২০১৪ সালে জিবরানকে বিয়ে করেন। তিনি চলচ্চিত্র নায়ক নাঈমের চাচাতো ভাই।
প্রীতি থিয়েটারের মাধ্যমে তার অভিনয় জীবন শুরু করেন এবং পরবর্তীতে স্পর্শের বাইরে, কাছের মানুষ, পুতুলের ঘর, পৌষ ফাগুনের পালা এবং টেলিভিশনে নীল উষ্ণোতাই কাঁদি, এবং বনোলতা সেন, দৃষ্টি দান প্রভৃতি একক নাটকে অভিনয় করেন। তিনি প্রাচ্যনাট নাটক থিয়েটার গ্রুপের একজন অভিনেতা এবং কণ্যা, পুনর্জন্ম, ইত্যাদিতে অভিনয় করেছেন।
খাইবার পাখতুনখোয়ার গভর্নর

খাইবার পাখতুনখোয়ার গভর্নর হলেন পাকিস্তানের খাইবার পাখতুনখোয়া (পূর্বে উত্তর-পশ্চিম সীমান্ত প্রদেশ)-এর প্রাদেশিক সরকারের প্রদেশ প্রধান। যদিও গভর্নর কাগজে প্রদেশের প্রধান, এটি মূলত একটি আনুষ্ঠানিক অবস্থান; এবং প্রধান ক্ষমতা খাইবার পাখতুনখোয়ার মুখ্যমন্ত্রী এবং খাইবার পাখতুনখোয়ার মুখ্য সচিবের হাতে।
যাইহোক, পাকিস্তানের ইতিহাস জুড়ে, প্রাদেশিক গভর্নরদের ক্ষমতা ব্যাপকভাবে বৃদ্ধি পায়, যখন প্রাদেশিক পরিষদগুলি ভেঙে দেওয়া হয় এবং প্রশাসনিক ভূমিকা গভর্নরদের সরাসরি নিয়ন্ত্রণে আসে, যেমন ১৯৫৮-১৯৭২ এবং ১৯৭৭-১৯৮৫ সালে সামরিক আইনের ক্ষেত্রে, এবং ১৯৯৯-২০০২ এর গভর্নরের শাসন। খাইবার পাখতুনখোয়ার ক্ষেত্রে, ১৯৭৫ এবং ১৯৯৪ সালে দুটি সরাসরি গভর্নর শাসন ছিল, যখন সেই সময়ের প্রাদেশিক মুখ্যমন্ত্রীদের অপসারণ করা হয়েছিল এবং পরিষদগুলি ভেঙে দেওয়া হয়েছিল।
খাইবার পাখতুনখোয়া সরকারের অফিসিয়াল ওয়েবসাইট
তারকানা বালক

তারকানা বালক (যা নারিওকোতোমি বালক নামেও পরিচিত), হচ্ছে কেএনএম-ডব্লিউটি ১৫০০০ জীবাশ্মকে দেয়া একটি নাম। এটি হোমো এরগ্যাস্টার প্রজাতির একজন কিশোরের প্রায় সম্পূর্ণ কঙ্কাল, যিনি ১.৫ থেকে ১.৬ মিলিয়ন বছর আগে পৃথিবীতে বেঁচে ছিলেন। এই নমুনাটি এ পর্যন্ত পাওয়া প্রাচীন মানবের সবচেয়ে পূর্ণাঙ্গ কঙ্কাল। ১৯৮৪ সালে কামোয়া কিমিউ কেনিয়ার তারকানা হ্রদের কাছে নারিওকোতোমি নদীর তীরে এই জীবাশ্মটি আবিষ্কার করেন।
ধারণা করা হয়, কঙ্কালটির বয়স ৭ থেকে ১১ বছরের মধ্যে।
কঙ্কালটিতে মোট ১০৮টি হাড় রয়েছে, যা এ পর্যন্ত খুঁজে পাওয়া সবচেয়ে পূর্ণাঙ্গ প্রাচীন মানবের জীবাশ্ম। মারা যাওয়ার সময় কিশোরটির উচ্চতা ১.৬ মিটার (৫ ফুট ৩ ইঞ্চি) এবং ওজন ৪৮ কেজি (১০৬ পাউন্ড) ছিল।
তারকানা বালকের জন্মগত ত্রুটি ছিল বলে সন্দেহ করা হয়। সে ছিল বামন অথবা তার মেরুদণ্ড বাঁকা ছিল।
দ্য রিটার্ন অব দ্য পিঙ্ক প্যান্থার

দ্য রিটার্ন অব দ্য পিঙ্ক প্যান্থার () ব্লেক এডওয়ার্ডস পরিচালিত ১৯৭৫ সালের মার্কিন হাস্যরসাত্মক চলচ্চিত্র এবং "দ্য পিঙ্ক প্যান্থার" চলচ্চিত্র ধারাবাহিকের চতুর্থ কিস্তি। এতে শ্রেষ্ঠাংশে অভিনয় করেন পিটার সেলার্স, যিনি "আ শট ইন দ্য ডার্ক" (১৯৬৪)-এ অভিনয়ের পর "ইনস্পেক্টর ক্লুজো" (১৯৬৮) চলচ্চিত্রের কাজ ফিরিয়ে দেওয়ার পর আবার ইনস্পেক্টর ক্লুজো চরিত্রে কাজের জন্য প্রত্যাবর্তন করেন। হের্বের্ত লোম তার "আ শট ইন দ্য ডার্ক"-এর প্রধান ইনস্পেক্টর চার্লস ড্রাইফাস চরিত্রে প্রত্যাবর্তন করেন এবং এরপর বাকি চলচ্চিত্রগুলোতে নিয়মিত ছিলেন। কুখ্যাত ফ্যান্টম স্যার চার্লস লিটন চরিত্রে অভিনয় করেন ক্রিস্টোফার প্লামার, এই চরিত্রে "দ্য পিঙ্ক প্যান্থার" (১৯৬৩) চলচ্চিত্রে অভিনয় করেছিলেন ডেভিড নিভন। "পিঙ্ক প্যান্থার" হীরকখণ্ডটি পুনরায় গল্পের কেন্দ্রীয় ভূমিকায় অবস্থান করে।
চলচ্চিত্রটি ১৯৭৫ সালের ২১শে মে মুক্তি পায়। এটি ব্যবসাসফল হয় এবং পূর্ববর্তী কাজে অসফল হওয়ার পর পুনরায় সেই সুপ্ত ধারাবাহিককে এবং পাশাপাশি সেলার্সের কর্মজীবনকে পুনরুজ্জীবিত করে। চলচ্চিত্রটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কারসহ তিনটি বিভাগে গোল্ডেন গ্লোব পুরস্কারের মনোনয়ন এবং একটি গ্র্যামি পুরস্কারের মনোনয়ন লাভ করে।
চলচ্চিত্রটি মার্কিন যুক্তরাষ্ট্র ও কানাডায় $৪১.৮ মিলিয়ন এবং বিশ্বব্যাপী $৭৫ মিলিয়ন আয় করে।
পর্যালোচনাভিত্তিক ওয়েবসাইট রটেন টম্যাটোসে ১৮টি পর্যালোচনার ভিত্তিতে ৬.৭/১০ গড়ে চলচ্চিত্রটির রেটিং স্কোর ৮৩%। অন্যদিকে, মেটাক্রিটিকে ৬টি সমালোচনার ভিত্তিতে এর মেটাস্কোর ৬১%, যা সাধারণত ইতিবাচক পর্যালোচনা নির্দেশ করে।
হাফিজুর রহমান ওয়াসিফ দেহলভি

হাফিজুর রহমান ওয়াসিফ দেহলভি (১০ ফেব্রুয়ারি ১৯১০ - ১২ মার্চ ১৯৮৭) ছিলেন একজন ভারতীয় মুসলিম পণ্ডিত, আইনবিদ, সাহিত্য সমালোচক এবং উর্দু ভাষার কবি, যিনি ১৯৫৫ থেকে ১৯৭৯ সাল পর্যন্ত মাদ্রাসা আমিনিয়া ইসলামিয়া আরাবিয়ার অধ্যাপক হিসেবে দায়িত্ব পালন করেছিলেন। তিনি ভারতের স্বাধীনতা আন্দোলনে অংশ নিয়েছিলেন এবং "আদাবি ভুল ভুলাইয়ান", "উর্দু মাসদার নামা" এবং "তাযকিরাহ-ই-সাইল"-এর মতো গ্রন্থ রচনা করেছিলেন। তিনি তার পিতা কেফায়াতুল্লাহ দেহলভির ধর্মীয় নির্দেশনা হিসেবে "কিফায়াত আল-মুফতি" নয় খণ্ডে সংকলন করেছিলেন।
হাফিজুর রহমান ওয়াসিফ দেহলভি ১৯১০ সালের ১০ ফেব্রুয়ারি শাহজাহানপুরে জন্মগ্রহণ করেন। তিনি ভারতের বড় মুফতি কেফায়াতুল্লাহ দেহলভির ছোট ছেলে। তিনি তার বাবা কেফায়াতুল্লাহ দেহলভি স, খুদা বখশ এবং আবদুল গফুর আরিফ দেহলভি মতো পণ্ডিতদের কাছে মাদ্রাসা আমিনিয়ায় পড়াশোনা করেন॥ তিনি হামিদ হোসেন ফরিদাবাদি এবং মুন্সী আবদুল গণির কাছে ইসলামী ক্যালিগ্রাফিতে অধ্যয়ন করেন।
ওয়াসিফ ছিলেন একজন ক্যালিগ্রাফার, সাহিত্য সমালোচক, কবি এবং একজন ইসলামী আইনবিদ। ১৫ বছর বয়সে তিনি ফার্সি ভাষায় কবিতা লিখতে শুরু করেন। উর্দুতে তাঁর প্রথম দিকের একটি কবিতা ছিল হাকিম আজমল খান সম্পর্কে মার্সিয়া, যা আল-জমিয়াতের ১৯২৮ সালের ২২ জানুয়ারীর সংস্করণে প্রকাশিত হয়েছিল। তিনি গজল, নাজম, কাসিদা, মুসাদ্দাস এবং উর্দু কবিতার অন্যান্য ধারাগুলিতে লিখেছিলেন। তিনি কবিতায় সাইল দেহলভি এবং নূহ নরভীর ছাত্র ছিলেন। জামিল মেহেদি বলেন, "জিগর মোরাদাবাদির পরে ওয়াসিফই একমাত্র কবি, যিনি ক্যালিগ্রাফির উপর সমান অধিকারী। যদি তিনি কবি না হতেন, তাহলে তিনি একজন মহান ক্যালিগ্রাফার হতেন।"
ওয়াসিফ দিল্লি সরকারের শিক্ষা বিভাগে আরবি ভাষা ও সাহিত্যের শিক্ষক হিসেবে কর্মজীবন শুরু করেন। ১৯৩৬ সালে, তার বাবা তাকে কুতুব খানা রহিমিয়ার ম্যানেজার বানিয়েছিলেন। তিনি ১৯৫৩ সালে মাদ্রাসা আমিনিয়ার উপাধ্যক্ষ নিযুক্ত হন। তিনি ১৯৫৫ সালের সেপ্টেম্বরে অধ্যক্ষ হন এবং ১৯৭৯ সালে পদত্যাগ করেন। ১৯৮৭ সালের ১২ মার্চ দিল্লিতে তিনি মারা যান।
ওয়াসিফ তার পিতা কেফায়াতুল্লাহ দেহলভি কর্তৃক প্রদত্ত ধর্মীয় নির্দেশনা হিসেবে কিফায়াত আল-মুফতি নয় খণ্ডে সংকলিত করেছেন। পাকিস্তানি ইতিহাসবিদ আবু সালমান শাহজাহানপুরী এটিকে তাঁর প্রধান একাডেমিক, রাজনৈতিক, ধর্মীয় এবং জীবনযাপনের কাজ হিসেবে গণ্য করেছেন। তার অন্যান্য কাজগুলো হলো:
খাইবার পাখতুনখোয়া ক্রিকেট দল

খাইবার পাখতুনখোয়া ক্রিকেট দল পাকিস্তানের একটি ঘরোয়া ক্রিকেট দল যা খাইবার পাখতুনখোয়া প্রদেশের প্রতিনিধিত্ব করে। এটি ঘরোয়া প্রথম-শ্রেণী, লিস্ট এ এবং টি-টোয়েন্টি ক্রিকেট টুর্নামেন্ট, যেমন কায়েদ-এ-আজম ট্রফি, পাকিস্তান কাপ এবং জাতীয় টি-টোয়েন্টি কাপ প্রতিযোগিতায় অংশ নেয়।
উত্তর-পশ্চিম সীমান্ত প্রদেশ (NWFP) হিসাবে, দলটি ১৯৩৭ সালে রঞ্জি ট্রফিতে তার উদ্বোধনী মৌসুম খেলেছিল। পাকিস্তানের স্বাধীনতার পর, NWFP ১৯৫৩-৫৪ থেকে ১৯৭৮-৭৯ পর্যন্ত বিক্ষিপ্তভাবে কায়েদে আজম ট্রফি এবং পেন্টাঙ্গুলার কাপ এবং পাকিস্তান কাপে অংশ নিয়েছিল । ২০১০ সালে, প্রদেশের নামকরণ করা হয় "খাইবার পাখতুনখোয়া" এবং সেই অনুযায়ী দলের নাম পরিবর্তন করা হয়। দলটি ১৯৩৮ সাল থেকে পেশোয়ার ক্লাব গ্রাউন্ডকে হোম গ্রাউন্ড হিসেবে ব্যবহার করে যতক্ষণ না এটি ১৯৮৫ সালে আরবাব নিয়াজ স্টেডিয়ামে প্রতিস্থাপিত হয়েছিল।
পাকিস্তান ক্রিকেট বোর্ড (পিসিবি) কর্তৃক ৩১ আগস্ট ২০১৯-এ ঘোষিত ঘরোয়া ক্রিকেটের পুনর্গঠনের অংশ হিসেবে প্রবর্তিত ছয়টি দলের মধ্যে একটি নতুন খাইবার পাখতুনখোয়া দল ছিল। 
আন্তর্জাতিক ক্যাপধারী খেলোয়াড়দের বোল্ড তালিকাভুক্ত করা হয়েছে।
হাজারা বিশ্ববিদ্যালয়

হাজারা বিশ্ববিদ্যালয় (হাবি) ( ) একটি বিশ্ববিদ্যালয়, যা গান্ধার এবং অশোকের প্রাচীন সভ্যতার মোড়ে অবস্থিত এবং পাকিস্তানের খাইবার পাখতুনখোয়ার মনসেহরার উপকণ্ঠে সিল্ক রুট মুখোমুখি, যা উপমহাদেশ, চীন এবং মধ্য এশিয়ার মধ্যে প্রাচীন সংযোগ ছিল। বিশ্ববিদ্যালয়টি ২০০১ সালে প্রতিষ্ঠিত হয়েছিল। এইচইসি র‍্যাঙ্কিং হিসাবে, ২০১৫ সালে এটি জাতীয়ভাবে ২৮ নম্বরে এবং প্রাদেশিক পর্যায়ে ৭ নম্বরে ছিল।
বর্তমানে হাজারা বিশ্ববিদ্যালয়ের নিম্নোক্ত উপ-ক্যাম্পাস রয়েছে;
পূর্বে নিম্নলিখিত বিশ্ববিদ্যালয়গুলিও হাজারা বিশ্ববিদ্যালয়ের উপ-ক্যাম্পাস হিসাবে ছিল;
সাইলেন্ট ডিস্কো

সাইলেন্ট ডিস্কো, এমন একটি রীতি অনুষ্ঠান যেখানে মানুষ তারহীন গান বা সুর শুনে নৃত্য করে। একটি ব্যবহার করার পরিবর্তে, সঙ্গীত একটি রেডিও ট্রান্সমিটারের মাধ্যমে সম্প্রচারিত হয় যার মাধ্যমে অংশগ্রহণকারীদের কানে পরা ওয়্যারলেস হেডফোন রিসিভার দ্বারা গানের অথবা সুরের সংকেত গ্রহণ করে। যাদের হেডফোন নেই তারা গান শুনতে পায় না ফলে তাদের এই নীরব নৃত্যকে অদ্ভুত মনে হয়।
সাইলেন্ট ডিস্কোর শুরুর দিনগুলিতে, ২০০৫ এর আগে, কেবলমাত্র একটি চ্যানেলের মাধ্যমে গান শোনার জন্য উপলব্ধ ছিল। সময়ের সাথে সাথে, প্রযুক্তিটি যেখানে দুটি ছিল সেখানে চলে গেল, এবং পরে প্রযুক্তিটি একটি তৃতীয় চ্যানেলের অনুমতি দেয় যে তিনটি পৃথক ডিজে একই সময়ে সম্প্রচার করতে পারে।
কথাসাহিত্যের একটি প্রাথমিক রেফারেন্স হল অ্যাস্ট্রোবয়ের ১৯৬৭ সালের জাপানি সায়েন্স ফিকশন গল্প 'দ্য সামার অফ ১৯৯৩', যেখানে শিরোনাম চরিত্রটি এমন একটি পার্টিতে উপস্থিত হয় যেখানে সবাই হেডফোন পরিহিত। 
সাইলেন্ট ডিস্কো ভিত্তি করে অনেক গুলো রীতি সৃষ্টি হয়েছে। এগুলো হচ্ছে-
লোট

লোট (, "Lōṭ"; , "Lṓt"; ) ছিলেন হিব্রু বাইবেলের আদিপুস্তক অনুসারে একজন ব্যক্তিত্ব। তার জীবনের উল্লেখযোগ্য ঘটনাগুলোর মধ্যে রয়েছে তার চাচা অব্রামের (অব্রাহাম) সাথে তার যাত্রা; সদোম ও ঘমোরার বিনাশ থেকে তার সদোম ত্যাগ যখন তার স্ত্রী লবণস্তম্ভে পরিণত হন; এবং তার দুই কন্যার চক্রান্তে দ্রাক্ষারসে পানোন্মত্ত হয়ে তাদের সঙ্গে শয়ন।
আল-কারাদা অভিযান

আল-কারাদা অভিযান ছিল ইসলামিক ইতিহাসের প্রথম দিকের একটি ঘটনা যা থানিয়ার জুমাদে সংঘটিত হয়েছিল, যা ছিল ইসলামিক ক্যালেন্ডারের ৩ হিজরি সালে, অর্থাৎ ৬২৪ সালের নভেম্বর।
সাফওয়ান ইবনে উমাইয়ার নেতৃত্বে মক্কাবাসীরা, যারা বাণিজ্যের মাধ্যমে জীবিকা নির্ভর করত, গ্রীষ্মে তাদের মৌসুমি বাণিজ্য জন্য সিরিয়ার উদ্দেশ্যে রওনা হয়। মুহাম্মদ কাফেলার পথ সম্পর্কে গোয়েন্দা তথ্য পাওয়ার পর মুহাম্মদ যায়েদ ইবনে হারেসাকে কাফেলার পিছনে যাওয়ার আদেশ দেন এবং তারা সফলভাবে এতে অভিযান চালায় এবং ১,০০,০০০ দিরহাম মূল্যের সম্পদের দখল করে নেয়।
মক্কার কুরাইশরা মুসলমানদের দ্বারা বাণিজ্যে রুটে বারবার আক্রমণের শিকার হয়ে অর্থনৈতিকভাবে ক্ষতিগ্রস্থ হয়। তাই তারা তাদের কাফেলা বাণিজ্যের জন্য আরও একটি বাণিজ্য পথ সন্ধান করার চেষ্টা করেছিল।
সাফওয়ান ইবনে উমাইয়ার নেতৃত্বে একদল কুরাইশ নির্ভরযোগ্য গাইড ব্যবহার করে মদিনার অনেক পূর্ব দিকে একটি কাফেলা পাঠানোর ঝুঁকি নিয়েছিল। তবে মুহাম্মদ এই পরিকল্পনার খবর পেয়ে জায়েদ ইবনে হারেসাকে ১০০ জন লোকের সাথে প্রেরণ করলেন।
অ্যালকোহলের প্রভাবে থাকা অবস্থায় বাণিজ্য পথের খবর নুয়াম বিন মাসুদ আল আশজাই এর মাধ্যমে ফাঁস হয়ে যায়। মুসলিম্রা আল-কারদাহ নামক স্থানে কাফেলাকে ধরে ফেলে। জায়েদ ইবনে হারেসা কাফেলাকে অনুসরণ করে হঠাৎ আক্রমণ করেন।
কাফেলা নেতা কোন প্রতিরোধ ছাড়াই পালিয়ে যায়, কাফেলা রূপা ও পণ্য বহন করছিল। জায়েদ লুঠ নিয়ে কুরাশইদের গাইডকে গ্রেপ্তার করে, তারা দুজন বন্দীকেও আটক করে মদিনায় ফিরিয়ে নিয়ে যায়।
ধরা পড়া লুঠের (পণ্য) মূল্য ছিল ১,০০,০০০ দিরহাম। যোদ্ধাদের মধ্যে লুঠ বিতরণ করা হয়, এবং মুহাম্মদ গণিমতের এক পঞ্চমাংশ পেয়ে দরিদ্রদের দেন।
ফুরাত নামক এই অভিযানের গাইড মুসলমানদের বন্দী হয়ে ছিল। পরে তিনি নিজের ইচ্ছায় ইসলাম গ্রহণ করেন এবং ইবনে হিশামের মতে তাকে মুক্ত হতে দেওয়া হয়। সুনানে আবু দাউদ হাদিস সংকলনেও উল্লেখ করা হয়েছে যে ফুরাত নামে একজনকে বন্দী করা হয়েছিল।
এই ঘটনার উল্লেখ রয়েছে ইবনে হিশামের মুহাম্মদের জীবনী এবং অন্যান্য ঐতিহাসিক উৎসে, যার মধ্যে পারস্যের আইনবিদ, তাবারি এর বইও রয়েছে। আধুনিক দ্বিতীয় স্তরের উৎস, পুরস্কার বিজয়ী বই আর-রাহিক আল-মাখতুমেও এটি উল্লেখ করা হয়েছে। মুসলিম আইনবিদ ইবনে কাইয়িম আল জাওযিয়া তার মুহাম্মদের জীবনী যাদুল মা’আদে এই ঘটনার কথাও উল্লেখ করেছেন।
সহিহ বুখারী হাদিস সংকলনে উল্লেখ করা হয়েছে যে মুহাম্মদ কিছু লোককে সরিয়ায় (সামরিক অভিযানে) নজদে প্রেরণ করেছিলেন। হাদিসে বলা হয়েছে:
, এবং এতে আরও উল্লেখ করা হয়েছে যে মুহাম্মদ কিছু মুসলমানকে নেজদের সামরিক অভিযানে পাঠিয়েছিলেন। তাবরীর মতে, এই অভিযানে ফুরাত নামে একজনকে আটক করা হয়, এই ঘটনা উল্লেখ রয়েছে।
দ্য পিঙ্ক প্যান্থার স্ট্রাইকস অ্যাগেইন

দ্য পিঙ্ক প্যান্থার স্ট্রাইকস অ্যাগেইন () ব্লেক এডওয়ার্ডস পরিচালিত ১৯৭৬ সালের মার্কিন হাস্যরসাত্মক চলচ্চিত্র। এটি "দ্য পিঙ্ক প্যান্থার" চলচ্চিত্র ধারাবাহিকের পঞ্চম কিস্তি এবং গল্পে পিঙ্ক প্যান্থার হীরক না থাকলেও শিরোনামে "পিঙ্ক প্যান্থার" শব্দগুচ্ছ ব্যবহৃত তৃতীয় চলচ্চিত্র। গল্পে দেখা যায় "দ্য রিটার্ন অব দ্য পিঙ্ক প্যান্থার"-এর তিন বছর পর পূর্ববর্তী চলচ্চিত্রসমূহে ইনস্পেক্টর জাক ক্লুজোর (পিটার সেলার্স) কর্মকাণ্ডে অসুস্থ হয়ে পড়া সাবেক চিফ ইনস্পেক্টর চার্লস ড্রাইফাস (হের্বের্ত লোম) একটি মানসিক হাসপাতাল থেকে ছাড়া পাচ্ছেন। সেই দিনে ক্লুজো তাকে দেখতে গেলে ড্রাইফাস পুনরায় অসুস্থ হয়ে পড়েন এবং তার ছাড়পত্র বাতিল হয়।
চলচ্চিত্রটি ১৯৭৬ সালের ১৫ই ডিসেম্বর মার্কিন যুক্তরাষ্ট্রে এবং ২২শে ডিসেম্বর যুক্তরাজ্যে মুক্তি পায়। চলচ্চিত্রটি একটি বিভাগে একাডেমি পুরস্কার এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কারসহ দুটি বিভাগে গোল্ডেন গ্লোব পুরস্কারের মনোনয়ন লাভ করে।
সেলার্সের মৃত্যুর পর এই চলচ্চিত্রের অব্যবহৃত ফুটেজ "ট্রেইল অব দ্য পিঙ্ক প্যান্থার" (১৯৮২) চলচ্চিত্রে অন্তর্ভুক্ত করা হয়।
পুংগলী ইউনিয়ন

পুংগলী ইউনিয়ন বাংলাদেশের রাজশাহী বিভাগের পাবনা জেলার ফরিদপুর উপজেলার অন্তর্গত একটি ইউনিয়ন।
গ্রামের সংখ্যা: ১৪টি<br>
মৌজার সংখ্যা: ১৪টি<br>
মোট জনসংখ্যা: ২০০১ সালের আদমশুমারি অনুযায়ী মোট জনসংখ্যা প্রায় ২৫,২৬৮ জন।
সাক্ষরতার হার: ৭৫%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
ফরিদপুর ইউনিয়ন, ফরিদপুর

ফরিদপুর ইউনিয়ন বাংলাদেশের রাজশাহী বিভাগের পাবনা জেলার ফরিদপুর উপজেলার অন্তর্গত একটি ইউনিয়ন। 
গ্রামের সংখ্যা: ১২টি<br>
মৌজার সংখ্যা: ০৭টি<br>
মোট জনসংখ্যা: প্রায় ২০,৯৯৫ জন।
সাক্ষরতার হার: ৬৫%।<br>
শিক্ষা প্রতিষ্ঠান:
বর্তমান চেয়ারম্যান: মোঃ সরোয়ার হোসেন।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
বনওয়ারীনগর ইউনিয়ন

বনওয়ারীনগর ইউনিয়ন বাংলাদেশের রাজশাহী বিভাগের পাবনা জেলার ফরিদপুর উপজেলার অন্তর্গত একটি ইউনিয়ন। 
গ্রামের সংখ্যা: ১৩টি<br>
মৌজার সংখ্যা: ০৫টি<br>
মোট জনসংখ্যা: প্রায় ১১,৭৮৯ জন (পুরুষ- ৫,৯৯৪ জন এবং মহিলা- ৫,৭৯৫ জন)<br>
ভোটার সংখ্যা: ৭,৫৫০ জন।
সাক্ষরতার হার: ৬২%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
ডেমরা ইউনিয়ন, ফরিদপুর

ডেমরা ইউনিয়ন বাংলাদেশের রাজশাহী বিভাগের পাবনা জেলার ফরিদপুর উপজেলার অন্তর্গত একটি ইউনিয়ন। 
গ্রামের সংখ্যা: ১৯টি<br>
মৌজার সংখ্যা: ০৭টি<br>
মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ১৭,৭৪৭ জন<br>
ভোটার সংখ্যা: ১৪,০৮১ জন (পুরুষ- ৬,৪৩৭ জন এবং মহিলা- ৭,৬৪৪ জন)।
সাক্ষরতার হার: ২০০১ সালের আদমশুমারি অনুযায়ী সাক্ষরতার হার ৫৫%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
ভাঙ্গুড়া ইউনিয়ন

ভাঙ্গুড়া ইউনিয়ন বাংলাদেশের রাজশাহী বিভাগের পাবনা জেলার ভাঙ্গুড়া উপজেলার অন্তর্গত একটি ইউনিয়ন। 
গ্রামের সংখ্যা: ৩১টি<br>
মৌজার সংখ্যা: ০৬টি<br>
মোট জনসংখ্যা: প্রায় ৪২,০০০ জন।
সাক্ষরতার হার: ৮৬.৫০%।<br>
শিক্ষা প্রতিষ্ঠান:
বর্তমান চেয়ারম্যান: <br>
প্রাক্তন চেয়ারম্যানগণের তালিকা:
[bhanguraup.pabna.gov.bd প্রাতিষ্ঠানিক ওয়েবসাইট]
শেলহ

শেলহ (, "Šélaḥ" বা "Šā́laḥ"; , "Salá"; ) ছিলেন আদিপুস্তকের বংশের বিবরণ অনুসারে ইশ্মায়েলীয় ও ইস্রায়েলীয়দের একজন পূর্বপুরুষ। ফলে তিনি বংশ বিবরণীর “সত্তরটি নামের” অন্যতম। এছাড়া বাইবেলের আদিপুস্তক ১১:১২–১৫, গণনা পুস্তক ১:১৮–২৪ এবং সাধু লূক লিখিত সুসমাচার ৩:৩৫–৩৬ শ্লোকে তাঁর উল্লেখ রয়েছে।
নোহ থেকে অব্রাহাম পর্যন্ত পৈতৃক বংশে, তিনি অর্ফকষদের পুত্র (মাশোরেতীয় পুঁথি ও শমরীয় সপ্ততি) বা কৈনান (সেপটুজিন্ট) এবং এবরের পিতা। তার ছেলের জন্য 'এবর' নামটি হিব্রু জনগোষ্ঠীর আসল নাম, 'মূল' আবর () থেকে এসেছে যার অর্থ "অতিক্রম করা।"
সাধু লূক লিখিত সুসমাচার ও বুক অব জুবিলিস উভয়ই শেলহকে কৈনানের পুত্র বানানোর ক্ষেত্রে সপ্ততির সাথে একমত, তথ্য যোগ করে যে তার মা মিল্‌কা (মদইয়ের মেয়ে) ছিলেন, এবং তার স্ত্রীর নাম মুয়েক, কেসেদের মেয়ে (অর্ফকষদের আরেক ছেলে)।
মৃত্যুর সময় শেলহের বয়স ৪৩৩ (মাসোরীয়), ৪৬০ (সেপ্টুজিন্ট) এবং ৪৬০ (শমরীয়) হয়েছিল বলে উল্লেখ পাওয়া যায়।
হেনরি এম. মরিস বলেছেন যে অর্ফক্‌ষদ, শেলহ এবং এবরকে সবচেয়ে গুরুত্বপূর্ণ পুত্র হিসাবে তালিকাভুক্ত করা হয়েছে কারণ তারা নারীর প্রতিশ্রুত বীজের সারিতে ছিলেন।
দুলাই ইউনিয়ন

দুলাই ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলার অন্তর্গত একটি ইউনিয়ন। 
গ্রামের সংখ্যা: ১৯টি<br>
মৌজার সংখ্যা: ১১টি<br>
মোট জনসংখ্যা: প্রায় ২৯,৬২৮ জন<br>
ভোটার সংখ্যা: ১৬,৯০৬ জন।
শিক্ষা প্রতিষ্ঠান:
বর্তমান চেয়ারম্যান: মোঃ সিরাজুল ইসলাম শাহজাহান।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
ভায়না ইউনিয়ন, সুজানগর

ভায়না ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলার অন্তর্গত একটি ইউনিয়ন। ভায়না ইউনিয়ন পরিষদ ইতিপূর্বে সুজানগর ইউনিয়ন পরিষদের অন্তর্ভুক্ত ছিল। সুজানগর পৌরসভার কার্যক্রম ২০০৩ ইং সালে শুরু হওয়ায় সুজানগর ইউনিয়নের বাকি অংশ নিয়ে নবগঠিত ভায়না ইউনিয়ন পরিষদ গঠিত হয়েছে। ভায়না গ্রামের নাম অনুসারে ভায়না ইউনিয়ন পরিষদের নাম করণ করা হয়েছে।
গ্রামের সংখ্যা: ১৯টি<br>
মৌজার সংখ্যা: ১১টি<br>
মোট জনসংখ্যা: প্রায় ২৫,৪০১ জন (পুরুষ-১৩,৪৭৮ জন এবং মহিলা-১১,৯২৩ জন)<br>
ভোটার সংখ্যা: ১১,৭৯৪ জন (পুরুষ- ৬,০৯০ জন এবং মহিলা- ৫,৭০৪ জন)।
সাক্ষরতার হার: ৯০%।<br>
শিক্ষা প্রতিষ্ঠান:
বর্তমান চেয়ারম্যান: মোঃ আমিন উদ্দীন।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
এবর

এবর (, "ʿḖḇer"; , "Éber"; ) হলেন আদিপুস্তকের বংশের বিবরণ ও গণনা পুস্তক অনুসারে ইশ্মায়েলীয় ও ইস্রায়েলীয়দের একজন পূর্বপুরুষ।
এবর ছিলেন নোহের পুত্র শেমের প্রদৌহিত্র এবং পেলগ ও যক্তনের পিতা। তিনি ছিলেন অব্রাহামের দূরবর্তী পূর্বপুরুষ শেলহের পুত্র। হিব্রু বাইবেল অনুসারে মৃত্যুকালে এবরের বয়স হয়েছিল ৪৬৪ যখন যাকোবের বয়স ছিল ৭৯।
তাঁতিবন্দ ইউনিয়ন

তাঁতিবন্দ ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলার অন্তর্গত একটি ইউনিয়ন। 
গ্রামের সংখ্যা: 17
টি<br>
মৌজার সংখ্যা: ১৩টি
মোট জনসংখ্যা: প্রায় ২০৩৬৪ জন (পুরুষ- ১০,৫০৭ জন এবং মহিলা- ৯,৮৫৭ জন)<br>
ভোটার সংখ্যা: প্রায় ১১,১৩৮।
সাক্ষরতার হার: ৭০%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
সোনার ময়না পাখি (চলচ্চিত্র)

সোনার ময়না পাখি আনোয়ার সিরাজী পরিচালিত এবং ২০০৬ সালে মুক্তিপ্রাপ্ত একটি বাংলা চলচ্চিত্র। গ্রামবাংলার জনপ্রিয় একটি লোকগান "আমার সোনার ময়না পাখি"-এর মূখরাকে শিরোনাম হিসেবে নির্বাচিত করে চলচ্চিত্রটি নির্মিত হয়েছে এবং চলচ্চিত্রটিতে বহুবার উক্ত সংগীতটি পরিবেশনা করা হয়েছে। সোনা, ময়না এবং পাখি নামক তিনটি প্রধান চরিত্রকে কেন্দ্র করেই চলচ্চিত্রটি বিকশিত হয়েছে এবং এই চরিত্রগুলোতে অভিনয় করেছেন ফেরদৌস (সোনা), মৌসুমী (ময়না), ইরিন (পাখি)! এছাড়াও বাংলাদেশের তুমুল জনপ্রিয় অভিনেতা-অভিনেত্রী গণ এতে অভিনয় করেছেন। যথা: ওয়াসিম, সুচরিতা, প্রবীর মিত্র, অমল বোস (ওরফে ইজ্জত আলী) সহ আরো অনেকেই।
ছোট হতেই গানপাগলা সোনা মিয়া। সর্বদাই দেওয়ানজীর গানগুলো তার ঠোঁটের আগায় উচ্চারিত হতে থাকে। ভাইয়ের এমন নেশা দেখে বড় বোন আমেনা তাকে ভর্তি করিয়ে দেয় দেওয়ানজীর কাছে। দেওয়ানজীর একমাত্র মেয়ে ময়না। সোনা আর ময়না ছোট হতেই একসাথে দেওয়ানজীর কাছে গান শিখতে শিখতে কখন যেন নিজেদের মধ্যেই অন্তরঙ্গ হয়ে উঠে সেটা তারা নিজেরাই জানে না। অন্যদিকে চেয়ারম্যানের ছোট বোন পাখি সোনার গান শুনে তার প্রেমে পাগল হয়ে যায় আর তার মেজু ভাই হিরা প্রেমে পড়ে ময়নার। এভাবেই এক জটিল সম্পর্কের কাহিনী নিয়ে চিত্রায়িত হয়েছে উক্ত চলচ্চিত্র।
নিচে অভিনয়শিল্পীগণের তালিকা উল্লেখ করা হলো।
ওয়াজেদিয়া আলিয়া মাদ্রাসা

ওয়াজেদিয়া আলিয়া মাদ্রাসা চট্টগ্রাম জেলার একটি আলিয়া মাদ্রাসা। এটি চট্টগ্রামের বায়েজীদ বোস্তামি থানায় অবস্থিত। মাদ্রাসাটি ১৯০০ সালে চট্টগ্রামের কিছু স্থানীয় মুসলিম কর্তৃক প্রতিষ্ঠিত হয়। মাদ্রাসাটির দাখিল ও আলিম শ্রেণীর কার্যক্রমের জন্য বাংলাদেশ মাদ্রাসা শিক্ষাবোর্ডের অধিনে রয়েছে। এবং ফাজিল ও কামিল শ্রেণীর জন্য ইসলামি আরবি বিশ্ববিদ্যালয় অধিভুক্ত রয়েছে।
চত্তগ্রামে ইসলামি ও আধুনিক উচ্চ শিক্ষার সুবিধার জন্য মাদ্রাসা প্রতিষ্ঠিত হয়েছিলো। মাদ্রাসাটি প্রাথমিক অবস্থায় একটি মক্তব হিসাবে কার্যক্রম শুরু করে। পরে ধীরে ধীরে কার্যক্রম বৃদ্ধির সাথে সাথে মাদ্রাসাটি ক্রমান্বয়ে দাখিল ও আলিম শ্রেণী অনুমোদন লাভ করে। বর্তমানে মাদ্রাসাটিতে আলিয়া মাদ্রাসার সর্বোচ্চ শ্রেণী কামিল পর্যন্ত পাঠদান করা হয়।
২০০৬ সালের পূর্ব পর্যন্ত বাংলাদেশের সকল আলিয়া মাদ্রাসা বাংলাদেশ মাদ্রাসা শিক্ষাবোর্ড কর্তৃক নিয়ন্ত্রণ হতো। ২০০৬ সালের আলিয়া মাদ্রাসার ফাযিল (স্নাতক ডিগ্রি) ৩ বছর এবং কামিল (স্নাতকোত্তর) ২ বছর মোট ৫ বছরের কোর্স চালু হয় এবং বাংলাদেশের ১,০৮৬টি ফাযিল (স্নাতক) ও ১৯৮টি কামিল (স্নাতকোত্তর) মাদ্রাসা ইসলামী বিশ্ববিদ্যালয় কুষ্টিয়ার অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং হলে আলিয়া মাদ্রাসাসমূহ সেখানে স্থানান্তরিত করা হয়।
মাদ্রাসাটিতে ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এই মাদ্রাসার দাখিল ও আলিম পর্যায়ে বিজ্ঞান ও মানবিক উভয় শাখা রয়েছে। এবং ফাজিল ও পর্যায়ে আল কুরআন ও ইসলামি অধ্যয়ন, আল হাদিস ও ইসলামি অধ্যয়ন, দাওয়াহ প্রভৃতি বিভাগ চালু আছে। এছাড়াও কামিল পর্যায়ে আল কুরআন ও আল হাদিস নিয়ে উচ্চ পড়াশোনা ও গবেষণার সুযোগ রয়েছে।
বিষয়শ্রেণী:চট্টগ্রাম জেলার শিক্ষাপ্রতিষ্ঠান
ওয়ান দু-জে

ওয়ান দু-জে (, , ; জন্ম: ১৮ নভেম্বর ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান হুন্দাই এবং দক্ষিণ কোরিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলেন।
২০১৫ সালে, দু-জে দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০২০ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
ব্যক্তিগতভাবে, দু-জে বেশ কিছু পুরস্কার জয়লাভ করেছেন, যার মধ্যে ২০২০ এএফসি অনূর্ধ্ব-২৩ চ্যাম্পিয়নশিপের সবচেয়ে মূল্যবান খেলোয়াড়ের পুরস্কার জয় অন্যতম। দলগতভাবে, দু-জে এপর্যন্ত ২টি শিরোপা জয়লাভ করেছেন, যার মধ্যে ১টি উলসান হুন্দাইয়ের হয়ে এবং ১টি দক্ষিণ কোরিয়ার বয়সভিত্তিক দলের হয়ে জয়লাভ করেছেন।
ওয়ান দু-জে ১৯৯৭ সালের ১৮ই নভেম্বর তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।
দু-জে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
কামাত কাজলদিঘী ইউনিয়ন

কামাত কাজলদিঘী ইউনিয়ন বাংলাদেশের পঞ্চগড় জেলার পঞ্চগড় সদর উপজেলার অন্তর্গত একটি ইউনিয়ন।
১৯৭১ সালে কামাত কাজলদিঘী ইউনিয়ন প্রতিষ্ঠিত হয়। এই পরিষদ এর আগে বর্তমান ৫নং চাকলাহাট ইউ.পি এর অন্তর্ভুক্ত ছিল। ৪নং কামাত কাজলদিঘী ইউ.পি কমপ্লেক্স ভবন ২৭-০৫-২০০৪ ইং সালে পুনরায় নির্মিত হয়।
এ ইউনিয়ন পরিষদটি গলেহা গ্রামের গলেহা হাটে অবস্থিত। কামাত কাজলদিঘী মৌজার (জে এল নং-৪১) নামানুসারে এ ইউনিয়নের নাম রাখা হয় কামাত কাজলদিঘী ইউনিয়ন।
এই ইউনিয়টি ৭টি মৌজা এবং ৩৭টি গ্রাম নিয়ে গঠিত। তন্মধ্যে-
বিভিন্ন জাতের ধান, পাট, তামাক, ভুট্টার পাশাপাশি এ এলাকায় চা এর ব্যাপক আবাদ হচ্ছে।
রায়পুর ইউনিয়ন, ঠাকুরগাঁও সদর

রায়পুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৮.১৫ বর্গকিমি (১৪.৭৩ বর্গমাইল এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৬৮৮ জন।
রায়পুর মৌজার নামানুসারে এ ইউনিয়নের নাম রাখা হয় রায়পুর ইউনিয়ন।আচমা
ছরব
এই ইউনিয়টির মৌজা-১২টি এবং ১২টি গ্রামের সমন্বয়ে গঠিত। তন্মধ্যে-
বিভিন্ন জাতের ধান, পাট, ভুট্টা।
এই রায়পুর ইউনিয়নটি ঠাকুরগাঁও উপজেলা নির্বাহী অফিসার কার্যালয় হইতে রোড ভাউলার হাট মোড় রাস্তা হইতে প্রায় ৬কি:মি এবং রোড ভাউলার হাট মোড় রায়পুর ইউনিয়ন পরিষদ ৯কি:মি:। এই ইউনিয়নটি ঠাকুরগাঁও সদর এর শেষ প্রান্তে।ঠাকুরগাঁও রোড থেকে প্রায় ৩০মিনিট যেতে সময় লাগে, যাওয়ার ব্যবস্থা অতি সহজ, কারণ এই ইউনিয়টিতে যেতে হলে সম্পূর্ণ পাকা রাস্তা দিয়ে যেতে হবে। ।
গৌরীগ্রাম ইউনিয়ন

গৌরীগ্রাম পরিষদ বাংলাদেশের রাজশাহী বিভাগের পাবনা জেলার সাঁথিয়া উপজেলার অন্তর্গত একটি ইউনিয়ন। 
গ্রামের সংখ্যা: ২৫টি<br>
মৌজার সংখ্যা: ১০টি<br>
মোট জনসংখ্যা: প্রায় ২৬,৬৪০ জন।
সাক্ষরতার হার: ৩৪.০৬%।<br>
শিক্ষা প্রতিষ্ঠান:
বর্তমান চেয়ারম্যান: মোঃ জয়নাল আবেদীন।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
নন্দনপুর ইউনিয়ন

নন্দনপুর ইউনিয়ন বাংলাদেশের রাজশাহী বিভাগের পাবনা জেলার সাঁথিয়া উপজেলার অন্তর্গত একটি ইউনিয়ন। 
গ্রামের সংখ্যা: ২৮টি<br>
মৌজার সংখ্যা: ১৯টি<br>
মোট জনসংখ্যা: প্রায় ২৯,৬৮৬ জন।
সাক্ষরতার হার: ৬৫%।<br>
শিক্ষা প্রতিষ্ঠান:
বর্তমান চেয়ারম্যান: মোঃ রবিউল ইসলাম (লিটন মোল্লা)<br>
প্রাক্তন চেয়ারম্যানগণের তালিকা:
মোঃ শাহীন
প্রাতিষ্ঠানিক ওয়েবসাইট
স্পেসএক্স র‍্যাপ্টর

র‍্যাপ্টর হল সম্পূর্ণ পুনঃব্যবহারযোগ্য উন্নয়নাধীন উৎক্ষেপক যান স্টারশিপে ব্যবহারের জন্য স্পেসএক্স দ্বারা বিকশিত ও নির্মিত পূর্ণ-প্রবাহিত পর্যায়ক্রমিক দহন চক্রের রকেট ইঞ্জিনের একটি পরিবার। ইঞ্জিনটি স্পেসএক্সের পূর্বের মেরলিন ও কেস্ট্রেল রকেট ইঞ্জিনে ব্যবহৃত আরপি-১ কেরোসিন ও এলওএক্স এর পরিবর্তে ক্রায়োজেনিক তরল মিথেন ও তরল অক্সিজেন (এলওএক্স) দ্বারা চালিত হয়। র‍্যাপ্টর ইঞ্জিনে স্পেসএক্সের মেরলিন ইঞ্জিনের চেয়ে দ্বিগুণ বেশি চাপ রয়েছে, যা তাদের বর্তমান ফ্যালকন ৯ ও ফ্যালকন হেভি উৎক্ষেপক লঞ্চ যানসমূহকে শক্তি সরবরাহ করে।
র‍্যাপ্টরটি দুই-পর্যায়-থেকে-কক্ষপথের উভয় পর্যায়, সুপার-হেভি-লিফট স্টারশিপ ব্যবস্থা উৎক্ষেপক যানে ব্যবহার করা হয়, যা ফ্যালকন ৯ ও ফ্যালকন হেভিকে প্রতিস্থাপন করবে। পৃথিবী-কক্ষীয় কৃত্রিম উপগ্রহ স্থাপন, স্পেসএক্সের নিজস্ব স্টারলিঙ্ক মেগাকনস্টলেশনের একটি বড় অংশ স্থাপন এবং মঙ্গল গ্রহের অনুসন্ধান ও উপনিবেশ স্থাপনসহ বিভিন্ন প্রয়োগ ক্ষেত্রে স্টারশিপ ব্যবহার করা হবে।
র‍্যাপ্টর ইঞ্জিন প্রথম "স্টারহপার" টেস্ট যানের সাথে ২০১৯ সালের জুলাই মাসে উড্ডয়ন করে এবং এটি প্রথম পূর্ণ-প্রবাহিত পর্যায়যুক্ত দহন রকেট ইঞ্জিনে পরিণত হয়। ২০২০ সালের আগস্ট মাস পর্যন্ত, একটি পরিচালনাগত রকেট ইঞ্জিন দ্বারা নথিভুক্ত ৩৩০ বারে (৩৩ এমপিএ; ৪,৮০০ পিএসআই) পৌঁছানো সর্বোচ্চ জ্বলন চেম্বারের চাপের ঘটনা র‍্যাপ্টরের দখলে রয়েছে, আরডি-৭০১ রকেট ইঞ্জিনের ৩০০ বারের (৩০ এমপিএ; ৪,৪০০ পিএসআই) রেকর্ডকে ছাড়িয়ে গেছে।
জাহাঙ্গীর আলম (অধ্যাপক)

জাহাঙ্গীর আলম একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) অবসরপ্রাপ্ত অধ্যাপক এবং প্রাইম ইউনিভার্সিটির উপাচার্য।
আলম রাজশাহী বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ) থেকে এমবিএ এবং পিএইচডি ডিগ্রি অর্জন করেন। এছাড়াও তিনি কমনওয়েলথ প্রোগ্রাম এবং অন্যান্য সংস্থার আয়োজনে দেশে-বিদেশে তথ্যপ্রযুক্তি ও ব্যবসায় প্রশাসন বিষয়ক উচ্চতর প্রশিক্ষণ লাভ করেন।
জাহাঙ্গীর ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) অধ্যাপক ছিলেন। ২০১৬ সালে তিনি ঢাকা বিশ্ববিদ্যালয় থেকে অবসর গ্রহণ করেন।
কর্মজীবনে অধ্যাপনার পাশাপাশি তিনি আইবিএ কম্পিউটার সেন্টারের চেয়ারপার্সন, আইবিএ হোস্টেলের ওয়ার্ডেন এবং আইবিএ এর এমবিএ প্রোগ্রামের চেয়ারপার্সনসহ বিভিন্ন গুরুত্বপূর্ণ দায়িত্ব পালন করেন।
জাহাঙ্গীর আলম ২০১৮ সালের ১ ফেব্রুয়ারি তিনি প্রাইম ইউনিভার্সিটির ব্যবসায় শিক্ষা অনুষদের ডিন হিসেবে যোগ দেন। ২০২০ সালের ১ জানুয়ারি তিনি বিশ্ববিদ্যালয়টির উপাচার্য হিসেবে যোগদান করেন।
জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। তিনি দেশে-বিদেশে বিভিন্ন সম্মেলনে গবেষণামূলক প্রবন্ধ উপস্থাপন করেন। এছাড়া তিনি আইবিএ জার্নালের নির্বাহী সম্পাদক হিসেবেও দায়িত্ব পালন করেছেন।
বেগুনবাড়ী ইউনিয়ন

১৯নং বেগুনবাড়ী ইউনিয়ন বাংলাদেশের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন।
বেগুনবাড়ী মৌজার নামানুসারে এ ইউনিয়নের নাম রাখা হয় বেগুনবাড়ী ইউনিয়ন। কথিত আছে এ গ্রামে বেগুন উৎপাদন বেশি হতো বলে এ নাম রাখা হয়।
এই ইউনিয়টির মৌজা-৭টি এবং ৭টি গ্রামের সমন্বয়ে গঠিত। তন্মধ্যে-
বিভিন্ন জাতের ধান, পাট,গম, আলু,ভুট্টা,ইত্যাদি।
উপজেলা সদর থেকে যোগাযোগ মাধ্যম – ভটভটি/রিক্সা/নছিমন/ভ্যান।
ঐতিহ্যবাহী ঝাপড়তলী ঈদগাঁও মাঠ।
ক্ষেতুপাড়া ইউনিয়ন

ক্ষেতুপাড়া ইউনিয়ন বাংলাদেশের রাজশাহী বিভাগের পাবনা জেলার সাঁথিয়া উপজেলার অন্তর্গত একটি ইউনিয়ন। 
গ্রামের সংখ্যা: ৩১টি<br>
মৌজার সংখ্যা: ০৭টি<br>
মোট জনসংখ্যা: প্রায় ৪১,৫১৬ জন।
সাক্ষরতার হার: ৭০%।<br>
শিক্ষা প্রতিষ্ঠান:
বর্তমান চেয়ারম্যান: মোঃ মুনসুর আলম।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
আর-আতাইকুলা ইউনিয়ন

আর-আতাইকুলা ইউনিয়ন বাংলাদেশের রাজশাহী বিভাগের পাবনা জেলার সাঁথিয়া উপজেলার বর্তমানে আতাইকুলা থানা র অন্তর্গত একটি ইউনিয়ন।
গ্রামের সংখ্যা: ১৭টি<br>
মোট জনসংখ্যা: প্রায় ৩৭,৩১৯ জন।
শিক্ষা প্রতিষ্ঠান:
বর্তমান চেয়ারম্যান: মিরাজুল ইসলাম।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
পাঁচন্দর ইউনিয়ন

পাঁচন্দর ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন। 
মোট জনসংখ্যা: প্রায় ২৪,৪৫২ জন<br>
ভোটার সংখ্যা: ১৭,৪৭৪ জন (নারী ৯১৯৫ জন, পুরুষ-৮২৭৯ জন)।
সাক্ষরতার হার: ৫৫%।<br>
শিক্ষা প্রতিষ্ঠান:
প্রাতিষ্ঠানিক ওয়েবসাইট
সরঞ্জাই ইউনিয়ন

সরঞ্জাই ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন। 
গ্রামের সংখ্যা: ৩৩টি<br>
মোট জনসংখ্যা: প্রায় ১০,০০১ জন (পুরুষ- ৪,৯২৩ জন এবং মহিলা- ৫,০৭৮ জন)<br>
ভোটার সংখ্যা: ৬,৩৬১ জন (পুরুষ- ৩,১০০ জন এবং মহিলা- ৩,২৬১ জন)।
শিক্ষা প্রতিষ্ঠান:
প্রাতিষ্ঠানিক ওয়েবসাইট
ঢোলারহাট ইউনিয়ন

২১নং ঢোলার হাট ইউনিয়ন বাংলাদেশের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন।
ঢোলার হাট মৌজার নামানুসারে এ ইউনিয়নের নাম রাখা হয় ঢোলার হাট ইউনিয়ন। কথিত আছে, এ গ্রামে ঢোলারদের হাট বসত। তাই এ নাম রাখা হয়।
বিভিন্ন জাতের ধান, পাট, তামাক, ভুট্টা।
উপজেলা সদর থেকে যোগাযোগ মাধ্যম – ভটভটি/রিক্সা/নছিমন/ভ্যান।
উপ-সুমেরু অঞ্চল

উপ-সুমেরু অঞ্চল হলো প্রকৃত সুমেরু অঞ্চলের ঠিক দক্ষিণের একটি অঞ্চল যা উত্তর গোলার্ধে অবস্থিত এবং আলাস্কা, কানাডা, আইসল্যান্ড, স্ক্যান্ডিনেভিয়ার উত্তরাংশ, সাইবেরিয়া, সেটল্যান্ড দ্বীপপুঞ্জ এবং কেয়ারনগর্ম জুড়ে বিস্তৃত। সাধারণভাবে, স্থানীয় আবহাওয়ার উপর নির্ভর করে উপ-সুমেরু অঞ্চল ৫০° উত্তর অক্ষাংশ হতে ৭০° উত্তর অক্ষাংশের মধ্যে পড়ে। এখানে বৃষ্টিপাতের পরিমাণ কম এবং উদ্ভিজ্জ বৈশিষ্ঠ্য তাইগার ন্যায়।
গ্রীষ্ম এবং শীতে এই অক্ষাংশে দিবাভাগে সূর্যালোকের পরিমানে ব্যাপক তারতম্য পরিলক্ষিত হয়। উদাহরণস্বরূপ, গ্রীষ্মকালীন সৌরাবর্তনের নিকটবর্তী সময়ে, উপ-সুমেরু এলাকাটিতে পূর্ণ রাত্রীকালীন সময়েও গৌধুলীর অবস্থা বিরাজ করে; কেননা, এখানে তখন সূর্য অস্ত যায় না (পৃথিবীল কৌণিক অবস্থানের কারণে, এ সময় সূর্য ১৮ ডিগ্রির নীচে অবস্থান করতে পারে না)। মূলতঃ অক্ষাংশের এই পরিসরের মধ্যে নিশাচর মেঘ সবচেয়ে বেশি পরিলক্ষিত হয়।
উপ-সুমেরু অঞ্চলের তাপমাত্রা বছরে কমপক্ষে এক মাস এবং সর্বোচ্চ তিন মাস সময়কাল ১০° সেন্টিগ্রেড (৫০° ফারেনহাইট)-এর বেশি থাকে। শিতল বাতাসে আর্দ্রতা কম থাকে বিধায় এখানে বৃষ্টিপাত কম হয়। সাধারণতঃ উষ্ণ মাসগুলিতে বৃষ্টিপাত বেশি হয়ে থাকে; গ্রীষ্মে সর্বাধিক বৃষ্টির ধরন উত্তর আমেরিকায় মাঝারি থেকে রাশিয়ার দূরপ্রাচ্যে ভারী হয়ে থাকে।
উপ-সুমেরু অঞ্চল প্রায়শই তাইগা বনাঞ্চলের বৈশিষ্ট্য দ্বারা চিহ্নিত করা হয়, যদিও যেখানে শীতকাল তুলনামূলকভাবে মৃদু হয়, যেমন উত্তর নরওয়েতে, বিস্তৃত পাতার বন দেখা যেতে পারে — যদিও কিছু ক্ষেত্রে মাটি প্রায় সারা বছর ধরে যেকোনো গাছের বৃদ্ধি বজায় রাখার জন্য খুব বেশি জল-পূর্ণ থাকে এবং বৃহত্‌ পরিসরে বিস্তৃত গাছপালা হলো বিভিন্ন জাতের ঘাস ও গুল্মলতা। উপ-সুমেরু অঞ্চলএ সাধারণত বৃহৎ স্থলজ স্তন্যপায়ী প্রাণীর মাত্র কয়েকটি প্রজাতি রয়েছে, যার মধ্যে সবচেয়ে গুরুত্বপূর্ণ হচ্ছে এল্ক, মুজ, ভাল্লুক, রেইনডিয়ার এবং নেকড়ে।
কৃষি প্রধানত পশুপালনের মধ্যে সীমাবদ্ধ, যদিও কিছু এলাকায় বার্লি চাষ করা যায়। কানাডা এবং সাইবেরিয়া খনিজে, বিশেষতঃ নিকেল, মোলিবডেনাম, কোবাল্ট, সীসা, জিংক এবং ইউরেনিয়ামে সমৃদ্ধ; বিপরীতে গ্র্যান্ড ব্যাংকস এবং ওখোৎস্ক সাগর মৎস্যসম্পদে সমৃদ্ধ বিশ্বের অন্যতম দুটি স্থান এবং অসংখ্য ছোট শহরের খাদ্য ও পুষ্টি সরবরাহের জন্য সহায়ক।
তালন্দ ইউনিয়ন

তালন্দ ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন। 
গ্রামের সংখ্যা: ১১টি<br>
মোট জনসংখ্যা: প্রায় ১৪,৩৮১ জন (পুরুষ- ৭,০৯৬ জন এবং মহিলা- ৭,২৮৮ জন)।
সাক্ষরতার হার: ৭৫%।<br>
শিক্ষা প্রতিষ্ঠান:
বর্তমান চেয়ারম্যান: মোঃ আবুল কাশেম।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
কামারগাঁ ইউনিয়ন

কামারগাঁ ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন। 
গ্রামের সংখ্যা: ৩৬টি<br>
মোট জনসংখ্যা: প্রায় ৩১,৬৩১ জন (পুরুষ- ১৫,৫০২ জন এবং মহিলা- ১৬,১২৯ জন)<br>
ভোটার সংখ্যা: ১৭,৯৫৭ জন (পুরুষ- ৮,৬২০ জন এবং মহিলা- ৯,৩৩৭ জন)।
সাক্ষরতার হার: ৭০%।<br>
শিক্ষা প্রতিষ্ঠান:
বর্তমান চেয়ারম্যান: মোঃ মোসলেম আলী প্রামানিক।<br>
প্রাক্তন চেয়ারম্যানগণের তালিকা:
প্রাতিষ্ঠানিক ওয়েবসাইট
চান্দুড়িয়া ইউনিয়ন

চান্দুড়িয়া ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন। 
গ্রামের সংখ্যা: ২৪টি<br>
মৌজার সংখ্যা: ১৭টি<br>
মোট জনসংখ্যা: প্রায় ১৪,০২৭ জন (পুরুষ- ৬,৫২৭ জন এবং মহিলা- ৭,৫০০ জন)।
শিক্ষা প্রতিষ্ঠান:
প্রাতিষ্ঠানিক ওয়েবসাইট
অপারেটর (পদার্থবিজ্ঞান)

পদার্থবিজ্ঞানে অপারেটর হল এমনই এক ফাংশন যা এক ভৌত অবস্থার স্থান থেকে আরেক ভৌত অবস্থার স্থানে সার্বিক বা অন্টু। প্রতিসাম্য নিয়ে আলোচনা হল অপারেটরের উপযোগিতার সরলতম উদাহরণ, এই প্রসঙ্গে যা গ্রুপের ধারণাকে উপযোগী করে তোলে। চিরায়ত বলবিদ্যায় অপারেটরসমূহ তাই খুবই দরকারী সরঞ্জাম। এমনকি কোয়ান্টাম বলবিদ্যাতেও এগুলো খুবই গুরুত্বপূর্ণ যেখানে এরা কোন তত্ত্বের সূত্রায়নের ক্ষেত্রে সূত্রের একটি অন্তর্নিহিত অংশ গঠন করে।
চিরায়ত বলবিদ্যায় কণার গতি বা কণার সিস্টেমকে ল্যাগ্রাঞ্জিয়ান formula_1 অথবা এর সমতূল্য হ্যামিল্টনিয়ান formula_2 এর মাধ্যমে সম্পূর্ণভাবে নির্ধারণ করা হয়। ল্যাগ্রাঞ্জিয়ান ও হ্যামিল্টনিয়ান উভয়ে সাধারণিকৃত স্থানাঙ্ক "q", সাধারণিকৃত বেগ formula_3 এবং এর অনুবন্ধী ভরবেগ formula_4 এর ফাংশন।
"L" অথবা "H" যেটিই হোক না কেন সাধারণিকৃত স্থানাঙ্ক "q" এর সাপেক্ষে এদের স্বাধীন থাকার অর্থ হল "q" এর পরিবর্তন ঘটলেও "L" এবং "H" পরিবর্তন ঘটবে না। উপরন্তু এর দ্বারা আরও বোঝানো হয় যে, যখন "q" পরিবর্তিত হয় কণার গতিবিদ্যা তখনও একই থাকে এবং আনুষঙ্গিক ভরবেগ যা ঐ স্থানাঙ্কসমূহের অনুবন্ধী তা সংরক্ষিত থাকে (এটি ন্যোটার উপপাদ্যের অংশবিশেষ এবং "q" স্থানাঙ্কের সাপেক্ষে গতির এই ইনভেরিয়েন্স (এক প্রকার অপরিবর্তনীয়তা) হল একটি প্রতিসাম্য। বিশেষ কোন রূপান্তরে অধীনে কোন ফাংশন, রাশি বা কোন ধর্মের অপরিবর্তনীয় থাকার ব্যাপারটিই ইনভেরিয়েন্স এবং যারা এই বৈশিষ্ট্য প্রদর্শন করে তাদের বলা হয় ইনভেরিয়েন্ট। আর পদার্থবিজ্ঞানে কোন ভৌত সিস্টেমের প্রতিসাম্য হল সিস্টেমটির সেই ভৌত বা গাণিতিক বৈশিষ্ট্য যা কিছু রূপান্তরের অধীনে সংরক্ষিত বা অপরিবর্তিত থাকে যেখানে এই বৈশিষ্ট্য হতে পারে পর্যবেক্ষণলব্ধ বা অন্তর্জাত)। চিরায়ত বলবিদ্যায় ব্যবহৃত অপারেটরগুলো এই প্রতিসাম্যগুলোর সাথে জড়িত।
আরও কৌশলগতভাবে বলা যায়, "G" রূপান্তরসমূহের একটি নির্দিষ্ট গ্রুপ ক্রিয়ারত থাকা অবস্থায় যদি "H" ইনভেরিয়েন্ট থাকে তবে সেক্ষেত্রে "G" গ্রুপটি যে উপাদানগুলো নিয়ে গঠিত উপাদানগুলোই হচ্ছে ভৌত অপারেটর যারা নিজেদের মধ্যে ভৌত অবস্থার মানচিত্রায়ন করে যেখানে:
এখানে formula_6 হচ্ছে একক ভেক্টর formula_7 এবং কোণ "θ" দ্বারা সংজ্ঞায়িত একটি অক্ষের ঘূর্ণন ম্যাট্রিক্স
যদি রূপান্তরটি শূন্যসন্নিকর্ষী হয় তবে অপারেটরটির কার্যক্রমের আকৃতিটি নিম্নরূপ হওয়া উচিৎ
যেখানে formula_9 হল অভেদ অপারেটর, formula_10 হল ক্ষুদ্র মান যুক্ত একটি পরামিতি এবং formula_11 হল গ্রুপের একটি উৎপাদক যা উদ্দিষ্ট রূপান্তরটির উপর নির্ভরশীল। উৎপাদকের একটি সাধারণ উদাহরণরূপে পুনরায় 1D ফাংশন নির্ভর স্থান-অনুবাদের উৎপাদক প্রতিপাদন করা হবে।
যেহেতু একে formula_12 বর্ণনা করা হয়েছে তাই formula_13 শূন্যসন্নিকর্ষী হলে আমরা লিখতে পারি—
একে নিম্নরূপে পুনর্লিখন করা যেতে পারে —
যেখানে formula_16 হল অনুবাদ গ্রুপটির উৎপাদক যা এক্ষেত্রে হবে "অন্তরজ" অপারেটর। এর আলোকে তাই আমরা বলতে পারি কোন অনুবাদ গ্রুপের উৎপাদক হল অন্তরজ।
সেন্ট পলস স্কুল, নয়াদিল্লি

সেন্ট পলস স্কুল, নয়াদিল্লি একটি অনুদানহীন, সহ-শিক্ষামূলক ইংরেজি-মাধ্যম বেসরকারি বিদ্যালয়। এটি দিল্লির অর্থোডক্স সিরীয় চার্চ সমিতি দ্বারা পরিচালিত, যা দক্ষিণ দিল্লির সফদরজং উন্নয়ন এলাকায় অবস্থিত। 
বিদ্যালয়টি ২৮ এপ্রিল ১৯৬৮-এ দিল্লি অর্থোডক্স চার্চ ট্রাস্ট সমিতির অধীনে প্রতিষ্ঠিত হয়েছিল। বর্তমানে বিদ্যালয়টিতে ২,২০০-রও বেশি ছাত্র এবং ১২০ অনুষদ সদস্য রয়েছে। যে সকল শিক্ষার্থীরা গ্রেড ১২ বোর্ড পরীক্ষা দিয়েছে তাদের সকলেই পাশ করেছে।
মুসলিম ইন্ডিপেন্ডেন্ট পার্টি

মুসলিম ইন্ডিপেন্ডেন্ট পার্টি ছিল একটি রাজনৈতিক দল যা ভারতে আবুল মুহাসিন মুহাম্মদ সাজ্জাদ দ্বারা ১৯৩৫ সালে প্রতিষ্ঠিত হয়েছিল।
বিহারের ইমরাত-ই-শরিয়ার আমির আবুল মুহাসিন মুহাম্মদ সাজ্জাদ ১৯৩৫ সালে কংগ্রেস এবং মুসলিম লীগের প্রতি বিভ্রান্ত মুসলিমদের প্রতিনিধিত্ব করার জন্য দলটি প্রতিষ্ঠা করেছিলেন। যেহেতু ভারতের মুসলিম জনসংখ্যা সম্পর্কিত কংগ্রেসের কোনো স্পষ্ট নীতি ছিল না এবং মুসলিম লীগ একটি পৃথক জাতির পক্ষে সমর্থন করেছিল, যা দেশকে বিভক্ত করেছিল, তাই বিহারের মুসলমানরা তাদের নিজস্ব দল প্রতিষ্ঠার সিদ্ধান্ত নিয়েছিল।
ব্যারিস্টার মোহাম্মদ ইউনুস এবং সৈয়দ আবদুল আজিজ ছিলেন সেই সময়কার দুই প্রভাবশালী বিহারী মুসলিম নেতা। ইউনূস "ইন্ডিপেন্ডেন্ট" শব্দটি ব্যবহার করে কংগ্রেস এবং মুসলিম লীগ উভয়ের বিরোধিতা জানিয়ে মুসলিম ইন্ডিপেন্ডেন্ট পার্টি গঠন করেন এবং সৈয়দ আবদুল আজিজ মুসলিম ইউনাইটেড পার্টি গঠন করেন। ১৯৩৭ সালের নির্বাচনে, দলটি বিহারের বৃহত্তম মুসলিম রাজনৈতিক দল এবং কংগ্রেসের পরে বিহারের দ্বিতীয় বৃহত্তম দল হিসেবে আত্মপ্রকাশ করে।
মুসলমানদের জন্য সংরক্ষিত ৪০ টি আসনের মধ্যে মুসলিম ইন্ডিপেন্ডেন্ট পার্টি ২০ টি আসন পায়। সৈয়দ আবদুল আজিজের মুসলিম ইউনাইটেড পার্টি সাতটি আসনে জয়ী হয়, কংগ্রেসের টিকিটে চারজন মুসলিম নির্বাচিত হন এবং আটজন স্বতন্ত্র মুসলিম প্রার্থীও নির্বাচিত হন। ইউনূস পশ্চিম পাটনার গ্রামীণ আসনে দলের হয়ে জয়লাভ করেন এবং মিন্নাতুল্লাহ রহমানি ভাগলপুর/মুঙ্গেরে জয়ী হন। ১৯৩৭ সালে মুসলিম ইন্ডিপেন্ডেন্ট পার্টি বিহারে সরকার গঠন করে। পার্টির সভাপতি ইউনূস ১৯৩৭ সালের ১ এপ্রিল বিহারের মুখ্যমন্ত্রী হন। মুসলিম ইন্ডিপেন্ডেন্ট পার্টি কংগ্রেসের সাথে একটি জোট সরকার গঠন করতে চেয়েছিল যাতে মুসলিম লীগের কাছে প্রমাণ করা যায় যে, হিন্দু এবং মুসলমান, এই দুটি বৃহত্তম ধর্মীয় গোষ্ঠী সমান মর্যাদা ও অধিকারের সাথে বিদ্যমান থাকতে পারে, কিন্তু কংগ্রেস ইউনূসের প্রস্তাব প্রত্যাখ্যান করে এবং এককভাবে সরকার গঠনের চেষ্টা করে। কট্টর সমাজবাদী যুব নেতা জয়প্রকাশ নারায়ণ সরকার গঠনের জন্য গভর্নরের আমন্ত্রণ ইউনূসের গ্রহণের তীব্র সমালোচনা করেন। তার কংগ্রেস সোশ্যালিস্ট পার্টি মুসলিম ইন্ডিপেন্ডেন্ট পার্টি সরকারের বিরুদ্ধে প্রতিবাদ সংগঠিত করে।
দলটি অচিরেই ক্ষমতা হারায়, কংগ্রেসকে রাজ্যে সরকার গঠনের অনুমতি দেয়।
আনন্দরাম ঢেকিয়াল ফুকন কলেজ

আনন্দরাম ঢেকিয়াল ফুকন কলেজ () হলো আসামের নগাঁও জেলায় দক্ষিণ হয়বরগাঁওয়ে অবস্থিত একটি সরকারি কলেজ। কলেজটি ১৯৫৯ সালে প্রতিষ্ঠিত হয়। এই কলজটিতে স্নাতক এবং স্নাতকোত্তর ডিগ্রি প্রদান করা হয়। কলেজটি গুয়াহাটি বিশ্ববিদ্যালয়ের অধিভুক্ত।
ইহুদি ধর্মের নবী

রাসির মতে ইহুদী ধর্মে ৪৮ জন পয়গম্বর ও ৭ জন পয়গম্বরিনী আছেন। মালাখিকে ইহুদি ধর্মের শেষ নবী হিসেবে বিশ্বাস করা হয়। ইহুদিরা বিশ্বাস করে দৈব্যবানীর যুগ যার নাম নেভুয়াহ, তা নবী হগয়, সখরিয় ও মালাখি আসার পর শেষ হয়ে গেছে যখন সাকিনাহ ইসরায়েল থেকে বিদায় নিয়েছিলো।
তালমুদ অনুসারে পয়গম্বরের সংখ্যা ৪৮ জন এবং পয়গম্বরিনীর সংখ্যা ৭ জন।
যদিও তালমুদ বলে যে শুধু "৪৮ জন পয়গম্বর ও ৭ জন পয়গম্বরিনী ইজরায়েলে ভবিষ্যতবাণী করেছিলেন", তার মানে এই নয় যে ইহুদিদের শুধু ৫৫ জন নবী রয়েছে। তালমুদ ভিন্ন উদাহরণ দিয়ে এর যুক্তিখণ্ডন করেছে সাথে বারাইতার সূত্র দিয়ে উদ্ধৃতি দিয়েছে যে দৈব্যবানীর যুগে নবীদের সংখ্যা মিশর থেকে বেরিয়ে যাওয়া ইজরায়েলিদের দ্বিগুন ছিলো (৬,০০,০০০ পুরুষ)। ৫৫ জনের নাম উল্লেখ রয়েছে কারণ তারা এমন কিছু ভবিষ্যতবাণী করেছিলো যেগুলো শুধু তাদের নিজেদের সময়ের জন্য নয় ভবিষ্যত প্রজন্মের সাথেও সম্পর্কিত ছিলো, অথবা ঈশ্বরের সাথে তাদের স্ব-আনন্দদায়ক ঘটনার জন্য। হিব্রু ধর্মগ্রন্থগুলো সেরকম কিছু স্ব-আনন্দিক নবীদের ব্যাপারে উদ্ধৃতি তুলে ধরে। যেমন রাজা শৌলের সাথে সম্পর্কিত একটি উদাহরণ:
রাউজান দারুল ইসলাম কামিল মাদ্রাসা

রাউজান দারুল ইসলাম কামিল মাদ্রাসা চট্টগ্রামের একটি আলিয়া মাদ্রাসা। মাদ্রাসাটি আনজুমান-এ রহমানিয়া আহমদিয়া সুন্নিয়া ট্রাস্টের আওতাধীন ও এর ব্যবস্থাপনায় পরিচালিত। মাদ্রাসাটি ফাজিল ও কামিল ডিগ্রির জন্য ইসলামি আরবি বিশ্ববিদ্যালয় অধিভুক্ত। বর্তমানে মাদ্রাসার অধ্যক্ষ হিসাবে দায়িত্বরত আছেন মাওলানা রফিক আহমদ ওসমানী।
রাউজান দারুল ইসলাম কামিল মাদ্রাসা চট্টগ্রামের রাউজানের রাউজান পৌরসভায় অবস্থিত।
রাউজান দারুল ইসলাম কামিল মাদ্রাসা পোস্ট মাস্টার জেনারেল মরহুম মোয়াজ্জেম হোসেন খান চৌধুরী ১৯৪২ সালে প্রতিষ্ঠা করেন। যা রাউজানের অন্যতম প্রাচীন মাদ্রাসা। যার ভিত্তি স্থাপন করেন মাওলানা সৈয়দ আহমদ শাহ সিরিকোটি। বর্তমানে এর পৃষ্ঠপোষকতায় রয়েছেন সৈয়দ মুহাম্মদ তাহের শাহ। এই মাদ্রাসা ফাজিল (অনার্স) ও কামিল (মাস্টার্স) ডিগ্রির জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশ অধিভুক্ত ছিলো এবং এরপর থেকে ইসলামি আরবি বিশ্ববিদ্যালয় অধিভুক্ত।
এই মাদ্রাসাটি কামিল স্তর পর্যন্ত। এখানে ইবতেদায়ী, দাখিল, আলিম ও কামিল বিভাগ রয়েছে। এটি মাদ্রাসা শিক্ষা বোর্ডের অধিভুক্ত। এখানে দিবা শিফটে পাঠদান সম্পন্ন করা হয়।
এই মাদ্রাসায় ৩টি সুবিশাল ভবন রয়েছে। ভবনগুলোর সামনে প্রশস্ত মাঠ রয়েছে।